Diari Oficial de la Generalitat Valenciana


Sumari del DOGV 4862, del 14-10-2004 (2004/10135)

ACORD de 8 d'octubre de 2004, del Consell de la Generalitat, pel qual s'esmena l'errada material advertida en l'Acord de 17 d'octubre de 2000, del Consell de la Generalitat, pel qual es va declarar d'interés comunitari la sol·licitud formulada per la mercantil Puertas Castalla, SL, per a la instal·lació d'una fàbrica de portes de fusta al terme municipal de Castalla.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10775


Data del document
:   08-10-2004

Organisme emissor
:   Conselleria de Territori i Habitatge

Tipus de document
:   Acord

Anàlisi jurídica

 Descriptors 

:   * Castalla
    * indústria de la fusta

ACORD de 8 d'octubre de 2004, del Consell de la Generalitat, pel qual s'esmena l'errada material advertida en l'Acord de 17 d'octubre de 2000, del Consell de la Generalitat, pel qual es va declarar d'interés comunitari la sol·licitud formulada per la mercantil Puertas Castalla, SL, per a la instal·lació d'una fàbrica de portes de fusta al terme municipal de Castalla. [2004/X10418]
  
El Consell de la Generalitat, en la reunió del dia 8 d'octubre de 2004, va adoptar l'acord següent:
  
Vista la sol·licitud de correcció d'errors formulada per l'Ajuntament de Castalla respecte de l'Acord de 17 d'octubre de 2000, del Consell de la Generalitat, pel qual es va aprovar la declaració d'interés comunitari per a la instal·lació d'una fàbrica de portes de fusta, com a actuació integral, a la partida Costera la Marjal, a sòl no urbanitzable del municipi de Castalla, promogut per la mercantil Puertas Castalla, SL, i de conformitat amb els següents,
  
Antecedents de fet
  
Primer. Per raó de l'Acord de 17 d'octubre de 2000, el Consell de la Generalitat va declarar d'interés comunitari, pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, la instal·lació d'una fàbrica de portes de fusta a sòl no urbanitzable del terme municipal de Castalla, de conformitat amb la sol·licitud formulada per la mercantil Puertas Castalla, SL, i va ser publicat aquest acord en el Diari Oficial de la Generalitat Valenciana núm. 3865, de 26 d'octubre de 2000.
  
Segon. Mitjançant ofici de l'Ajuntament de Castalla de data 15 de juny de 2004, s'adverteix l'existència d'error material en el citat Acord respecte de l'emplaçament de l'activitat perquè, on diu ?sobre la parcel·la 97, del polígon cadastral número 3?, hauria de dir ?sobre la parcel·la 67, del polígon cadastral número 3?. Fet que es comunica a l'efecte de procedir a la correcció de l'error existent en la declaració d'interés comunitari, per a posteriorment procedir l'ajuntament a la rectificació de l'error en la llicència d'obertura concedida.
  
Tercer. Amb data 5 d'agost de 2004, la Direcció Territorial de Territori i Habitatge d'Alacant informa favorablement sobre la correcció d'errors instada per l'Ajuntament de Castalla.
  
Fonaments de dret
  
Primer. L'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP), modificada per la Llei 4/1999, de 13 de gener, estableix que ?les Administracions Públiques podran (...) rectificar en qualsevol moment, d'ofici o a instància dels interessats, els errors materials, de fet o aritmètics, existents en els seus actes?.
  
En el cas que ens ocupa s'extrau de manera evident, del simple examen de la documentació que apareix en l'expedient administratiu, que s'ha produït un error material en ubicar l'activitat objecte de la declaració d'interés comunitari a la parcel·la 97 del polígon cadastral núm. 3, quan va haver d'expressar-se en la parcel·la 67 del referit polígon cadastral.
  
D'aquesta manera, és clar que procedeix, segons el que disposa l'article 105.2 de la LRJAP, rectificar l'error patit. En aquest sentit, no concorren en aquest supòsit les circumstàncies a què es refereix l'article 106 de la LRJAP i que impedirien aquesta revisió, ja que la rectificació no resulta contrària a l'equitat, a la bona fe o al dret dels particulars o a les lleis.
  
Segon. La rectificació d'errors haurà de ser aprovada per resolució dictada pel mateix òrgan administratiu que va dictar la resolució rectificada. D'aquesta manera, el Consell de la Generalitat és competent per a la rectificació d'errors, segons disposa l'article 105.2 de la LRJAP, en relació amb l'article 20 de la Llei 4/1992, de 5 de juny, de la Generalitat, sobre Sòl No Urbanitzable, i l'article 5.h) del Decret 201/2003, de 3 d'octubre, del Consell de la Generalitat, pel qual es va aprovar el Reglament d'Òrgans Urbanístics de la Generalitat.
  
Per això, vistos els preceptes legals citats i la resta de general i pertinent aplicació, a proposta del conseller de Territori i Habitatge, el Consell de la Generalitat
  
ACORDA
  
Esmenar l'errada material advertida en l'Acord de 17 d'octubre de 2000, del Consell de la Generalitat, pel qual es va declarar d'interés comunitari, pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, la sol·licitud formulada per la mercantil Puertas Castalla, SL, per a la instal·lació d'una fàbrica de portes de fusta a la partida Costera la Marjal, a sòl no urbanitzable del terme municipal de Castalla, en el sentit següent:
  
- En el paràgraf primer de l'antecedent de fet primer, on diu: ?sobre la parcel·la 97, del polígon cadastral núm. 3?; ha de dir: ?sobre la parcel·la 67, del polígon cadastral núm. 3?.
  
- En l'apartat primer de la part dispositiva, on diu: ?a la parcel·la 97, del polígon 3?; ha de dir: ?a la parcel·la 67, del polígon 3?.
  
Es declara subsistent en tota la resta l'esmentat Acord del Consell de la Generalitat.
  
València, 8 d'octubre de 2004
  
El vicepresident i secretari del Consell de la Generalitat,